stanford-oval/wikipedia huggingface dataset:
קדחת קרציות כלבית
קדחת קרציות כלבית במינים אחרים

על אף שקדחת הקרציות מופיעה אצל מינים שונים של בעלי חיים ואף בבני אדם, במרבית המקרים הגורם איננו זהה – מינים שונים של חיות נפגעים ממינים שונים של חיידקים וחד-תאיים אחרים. עם זאת קדחת הקרציות הכלבית יכולה לפגוע גם בבני אדם ובמספר מיני בעלי חיים אחרים.
קדחת קרציות כלבית במינים אחרים > בני אדם

קדחת קרציות בבני אדם (שכוללת בין השאר את המחלות קדחת מערות וקדחת בהרות) וקדחת קרציות כלבית אינן אותה המחלה כיוון שיש להם גורמים שונים. בעבר היה מקובל לחשוב שקדחת הקרציות הכלבית איננה יכולה להדביק בני אדם אך כיום כבר ידוע שאין זה כך ובני אדם, במקרים מסוימים, יכולים להידבק בקדחת הקרציות הכלבית. כמו כן, כיום ידוע שככל הנראה קרצית הכלב החומה יכולה להעביר את המחלה לבני אדם ולא כפי שהיה מקובל לחשוב בעבר שהמחלה מועברת על ידי קרציות ממין אחר. המחלה איננה קטלנית לבני אדם מלבד במקרים בודדים שבהם הפרט החולה היה בעל מערכת חיסונית מוחלשת במיוחד[דרוש מקור].
קדחת קרציות כלבית במינים אחרים > חיות אחרות

למרות שידוע כיום שהא. קאניס תוקף גם חיות ממשפחת החתוליים, המחלה נדירה יותר אצלם וגם תוקפנית במידה פחותה. הסיבות לכך אינן ידועות עדיין.
א. קאניס התגלה אצל כלביים בטבע, כולל בישראל. א. פגוציטופילום התגלה גם אצל חתולים, פרות, עיזים, כבשים, סוסים, מספר מינים של איילים, מספר מינים של ציפורים ומכרסמים.
רגישות של פרטים בהתאם לגזע ולמין

המחלה אמנם פוגעת בכל גזעי הכלבים אך ישנם ככל הנראה גזעים הרגישים יותר מאחרים למחלה.
מחקרים הראו שכלבים מהגזעים רועה גרמני והאסקי סיבירי רגישים יותר לא. קאניס, מפתחים סימנים קליניים חמורים יותר כשהם נדבקים במחלה וסיכויי ההחלמה שלהם נמוכים יותר. מחקר הראה שהמערכת החיסונית של כלבים מהגזע רועה גרמני מתמודדת פחות טוב עם גורמי המחלה מזו של כלבים אחרים. באשר לגורמי המחלה האחרים לא נמצאה רגישות מיוחדת בגזע מסוים. כלבים מגזע גולדן רטריבר אמנם נמצאו נגועים יותר בגורמי המחלה אך ככל הנראה הדבר נובע מהעובדה שלבעלי הכלבים הללו יש נטייה גבוהה יותר להוציא אותם לפעילות בטבע היכן שסיכויי ההידבקות גבוהים יותר.
למין הכלב אין השפעה על מהלך המחלה. מחקר אמנם הראה שיותר זכרים נגועים בגורם המחלה אך הדבר נובע ככל הנראה מהתנהגות ולא מגורמים פיזיולוגיים. גם לגיל אין ככל הנראה השפעה על מהלך המחלה.
הערות שוליים

↑  Parasite Prevalence Maps באתר capcvet.
1 2 3 4  Ángel Sainz et Al., Guideline for veterinary practitioners on canine ehrlichiosis and anaplasmosis in Europe, התפרסם ב- .Parasites & Vectors
↑  New Taxonomy of the Family Anaplasmataceae, באתר Molecular, Cellular, and Environmental Rickettsiology Research Laboratory של אוניברסיטת אוהיו
↑  Hepatozoonosis in Dogs, באתר peteducation
↑  Ehrlichiosis in Cats, באתר petplace.com
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קלארוטי

| --- | --- |

 נתונים כלליים
 סוג:  חברה פרטית
 מייסדים:  אמיר זילברשטיין, גלינה אנטובה, בני פורת
 תקופת הפעילות:  מאי 2015 – הווה (כ־9 שנים) 
 משרד ראשי:  תל אביב
 מוצרים עיקריים:  הגנת סייבר
 נשיא:  נדב צפריר
 יו"ר:  אמיר זילברשטיין
 מנכ"ל:  יניב ורדי
 עובדים:  533 (נכון למרץ 2024)
  
 claroty.com
 
קלארוטי בע"מ היא חברת תוכנה ישראלית העוסקת בהגנת סייבר למתקני תעשייה.
קלארוטי הוקמה במאי 2015 על ידי אמיר זילברשטיין, שמכהן כיו"ר החברה, גלינה אנטובה, סמנכ"לית פיתוח עסקי, ובני פורת, ה-CTO של החברה. נשיא החברה הוא נדב צפריר, מנכ"ל קרן הסייבר Team8. זילברשטיין היה גם מנכ"ל החברה, והוחלף בתפקיד זה ביולי 2020 על ידי יניב ורדי.
עם התפתחות המחשוב של מתקני תעשייה גדלה חשיפתם למתקפות סייבר, כגון מתקפת הסייבר על קולוניאל פייפליין. התוכנה של קלארוטי נועדה להגן על רשתות של מתקני תעשייה ממתקפות כאלה. במהלך פעילותה חשפה החברה חולשות אבטחה רבות במערכות בקרה תעשייתית.
עם לקוחות החברה נמנים מפעלים בתחומי חשמל, נפט וגז, כימיקלים, מים, מזון ומשקאות, כרייה ועוד. בשנת 2023 עלו ההכנסות החוזרות השנתיות (ARR) על 100 מיליון דולר.
גיוס הון

בספטמבר 2016 גייסה החברה 32 מיליון דולר.
ביוני 2018 גייסה החברה 60 מיליון דולר.
בדצמבר 2018 גייסה החברה 8 מיליון דולר.
ביוני 2021 גייסה החברה 140 מיליון דולר. על פי הערכה, גיוס זה משקף שווי של מיליארד דולר לחברה.
בדצמבר 2021 גייסה החברה 400 מיליון דולר, ששימשו לרכישת חברת מדיגייט (Medigate) הישראלית, העוסקת באבטחת תשתיות קריטיות בבתי חולים. אחד המשקיעים בסבב זה הוא סופטבנק, ובעקבות זאת מונה נציגו בישראל, יוסי כהן, לדירקטור בקלארוטי.
במרץ 2024 גייסה החברה 100 מיליון דולר, חלקם באשראי.
הערות שוליים

↑  יניב ורדי מונה למנכ"ל Claroty, באתר TechTime‏, 21 ביולי 2020
↑  קלארוטי גייסה 140 מיליון דולר, באתר "TechTime",‏ 17 ביוני 2021
קלארוטי חשפה חולשת אבטחה חמורה בבקרי PLC של סימנס, "ישראל דיפנס", 1 ביוני 2021
1 2  מאיר אורבך, קלארוטי גייסה 100 מיליון דולר בהון ואשראי, באתר כלכליסט, 6 במרץ 2024
↑  יניב אביטל, ‏עולה מעל לרדאר: Claroty מגייסת 32 מיליון דולר, כדי להגן על התשתיות הקריטיות, באתר Geektime‏, 13 בספטמבר 2016
↑  מאיר אורבך, חברת הסייבר התעשייתי Claroty גייסה 60 מיליון דולר, באתר כלכליסט, 11 ביוני 2018
↑  Claroty, באתר Crunchbase
↑  מאיר אורבך, חברת קלארוטי גייסה 140 מיליון דולר והפכה ליוניקורן, באתר כלכליסט, 17 ביוני 2021
↑  מאיר אורבך, יוניקורן הסייבר הישראלי קלארוטי גייס 400 מיליון דולר. המטרה - רכישת מדיגייט הישראלית, באתר כלכליסט, 8 בדצמבר 2021;
אושרי אלקסלסי, ‏ראש המוסד לשעבר מוביל גיוס של 400 מיליון דולר לקלארוטי, באתר Geektime‏, 8 בדצמבר 2021
פרסי הווידאו קליפים של MTV לשנת 2013

| --- | --- |

 תאריך:  25 באוגוסט 2013
 מיקום:  ברקליס סנטר, ברוקלין, ניו יורק סיטי
 מנחים:  לא כלום 
 רשת שידור:  MTV
 זכייה במספר הפרסים הרב:  ג'סטין טימברלייק (4)
 מספר המועמדויות הרב:  ג'סטין טימברלייק (6)
 http://www.mtv.com/vma/2009/
 →2012 2014←
 
פרסי הווידאו קליפים של MTV לשנת 2013 התרחש ב-25 באוגוסט 2013 בברקליס סנטר, ברוקלין, ניו יורק, ארצות הברית. זהו היה הטקס הראשון מסוג זה אשר התרחש בניו יורק אך לא ברובע מנהטן. זהו היה הטקס ה-30 של MTV ארצות הברית. חשיפת המועמדויות התרחשה ב-17 ביולי כאשר ג'סטין טימברלייק ומאקלמור וראיין לואיס הובילו את הרשימה עם שש מועמדויות כאשר אחריהם רובין ת'יק, מיילי סיירוס וברונו מארס עם 4 מועמדויות. הזוכה הגדול של הערב היה טימברלייק גם כאשר בין היתר גרף את פרס קליפ השנה לקליפ לשיר "Mirrors" ובנוסף גם זכה בפרס מפעל חיים. אמנים נוספים שזכו בפרסים באותו ערב היו בין היתר טיילור סוויפט, מאלקמור וראיין לואיס וברונו מארס. בטקס צפו 10.1 מיליון איש.
האירוע המרכזי של הערב היה ההופעה של מיילי סיירוס ורובין ת'יק אשר ספגה ביקורות שליליות מהמבקרים וביקורות מעורבות ממעריצים ומפורסמים בשל התכנים המיניים בה. אם כי המופע הנצפה ביותר של הערב היה של טימברלייק אשר הופיע עם מספר שירים שלו ושל להקתו לשעבר אן סינק, ביחד עם חברי הלהקה ולאחר ההופעה קיבל פרס מפעל החיים.
מחלוקת

הזמרת מיילי סיירוס הפכה למרכז תשומת הלב של הערב בעקבות ההופעה הפרובוקטיבית שלה עם רובין ת'יק. תחילה סיירוס שרה שיר משלה ולאחר מכן היא פשטה את בגדיה לחשפה לבוש פרובוקטיבי יותר ות'יק התפרץ לבמה עם ביצוע לשיר הפרובוקטיבי "Blurred Lines". בזמן הביצוע של ת'יק סיירוס נגעה במפשעה שלו ורקדה תוך כדי שגופה מתחכך בזה של ת'יק. המופע זכה לביקורות שליליות והותיר מעריצים ומפורסמים המומים. גם הורים רבים הביעו זעם על ההופעה. בהוליווד ריפורטר תיארו את ההופעה כ"גסה" ואת סיירוס כמי שנראתה "על טריפ רע". בי.ג'יי שטיינר מ-XXL תיאר את ההופעה כ"תאונת רכבת" וטען כי הקהל הרגיש תחושות של "בלבול" ו"אימה". ב-BBC טענו כי "סיירוס גנבה את ההצעה עם ביצוע גס", אם כי קייטי קרול מרולינג סטון כינתה את ההופעה כ"מבולגנת", אך כ"לוהטת". בטלגרף נכתב כי ההופעה הייתה ניסיון למחוק את התדמית שנוצרה לסיירוס ב"האנה מונטנה" בכוח.
בעקבות ההופעה חברת וולט דיסני ביטלה את השידורים החוזרים של "האנה מונטנה" ובנוסף רשת טויס אר אס הורידה מהמדפים צעצועים של האנה מונטנה. בטוויטר נוצרו 306 אלף ציוצים בדקה שהיו על המופע ולאחר המופע נוספו לסיירוס 213 אלף עוקבים בשירות מה שהוביל לכך שזוהי הייתה ההופעה בטקס עם מספר הציוצים הרב ביותר. בנוסף לאחר המופע נוספו לסיירוס 226 אלף לייקים בפייסבוק והשיר החדש שלה קיבל 90 אלף הורדות נוספות. סך הכל נרשמה עלייה של 112 אחוז בפופולריות של סיירוס ברשתות החברתיות. המופע היה גם למופע הנצפה ביותר בטוויטר מכל המופעים שהיו בטקס.
רשימת מופעים

| אמנ/ית> קדם-הופעה | שיר (ים)> קדם-הופעה |
| --- | --- |
אוסטין מאהון: "What About Love"
אריאנה גרנדה: "Baby I" "The Way"
הופעה ראשית
ליידי גאגא: "Applause"
מיילי סיירוס רובין ת'יק 2 צ'יינז קנדריק לאמאר: "We Can't Stop" (סיירוס) "Blurred Lines" (ת'יק וסיירוס) "Give It 2 U"
קניה וסט: "Blood on the Leaves"
ג'סטין טימברלייק: מחרוזת "Take Back the Night"  "SexyBack"  "Like I Love You"  "My Love"  "Cry Me a River" (מכיל קטעים מהשיר "What Goes Around... Comes Around")  "Señorita"  "Rock Your Body" (מכיל קטעים מהשירים "Let the Groove Get In" ו-"FutureSex/LoveSound")  Interlude (מכיל קטעים מ-"Pusher Love Girl" ו-"Gone")  "Girlfriend" (עם אן סינק)  "Bye Bye Bye" (עם אן סינק)  "Suit & Tie"  "Mirrors"
מאקלמור וראיין לואיס מרי למברט ג'ניפר הדסון: "Same Love"
דרייק: "Hold On, We're Going Home" "Started from the Bottom"
ברונו מארס: "Gorilla"
קייטי פרי: "Roar"
דיג'יי קאסידי
רשימת מנחים

ואן דיירקשן - הציגו את הזוכים בפרס קליפ הפופ של השנה
שיילין וודלי וונסה באייר - מציגים את עלייתם של מיילי סיירוס ורובין ת'יק לבמה
איגי אזליה וליל קים - הציגו את הזוכה בפרס קליפ ההיפ-הופ של השנה
קווין הארט - נשא נשום
ג'ארד לטו - מציגים את קניה וסט לפניי עלייתו לבמה
דאפט פאנק, נייל רוג'רס ופארל ויליאמס - מציגים את הזוכה בפרס הקליפ הנשי של השנה
אד שירן - הציג את הזוכה בפרס הקליפ הטוב ביותר עם מסר
ג'ימי פאלון - הציג את הזוכה בפרס מפעל חיים
ומפייר ויקנד - מציגים את הזוכים בפרס שיר הקיץ של השנה
אייסאפ רוקי וג'ייסון קולינס - מציגים את עלייתם לבמה של מאקלמור וראיין לואיס עם מרי למברט
אמילי סאנדיי ואדם למברט - מציגים את הזוכה בפרס הקליפ הטוב ביותר לאמן חדש
TLC - מציגות את דרייק לפניי עלייתו לבמה
טיילור סוויפט - מציגה את הזוכה בפרס הקליפ הטוב ביותר לאמן זכר
סלינה גומז - מציגה את ברונו מארס לפניי עלייתו לבמה
ג'וזף גורדון-לוויט - מציג את הזוכה בפרס קליפ השנה
אליסון ויליאמס - מציגה את קייטי פרי לפניי הופעתה
רשימת מועמדים וזוכים

הזוכים מסומנים בכתב מודגש.
רשימת מועמדים וזוכים > קליפ השנה

ג'סטין טימברלייק – "Mirrors"
מאקלמור וראיין לואיס (בהשתתפות ואנז) – "Thrift Shop"
ברונו מארס – "Locked Out of Heaven"
טיילור סוויפט – "I Knew You Were Trouble"
רובין ת'יק (בהשתתפות טי. איי. ופארל ויליאמס) – "Blurred Lines"
רשימת מועמדים וזוכים > הקליפ הטוב ביותר לאמן זכר

ברונו מארס – "Locked Out of Heaven"
קנדריק לאמאר – "Swimming Pools (Drank)"
אד שירן – "Lego House"
רובין ת'יק (בהשתתפות טי. איי. ופארל ויליאמס) – "Blurred Lines"
"ג'סטין טימברלייק – "Mirrors"
רשימת מועמדים וזוכים > הקליפ הנשי הטוב ביותר

טיילור סוויפט – "I Knew You Were Trouble"
מיילי סיירוס – "We Can't Stop"
דמי לובאטו – "Heart Attack"
פינק (בהשתתפות נייט רוס) – "Just Give Me a Reason"
ריהאנה (בהשתתפות מיקי אקו) – "Stay"
רשימת מועמדים וזוכים > הקליפ הטוב ביותר לאמן חדש

אוסטין מאהון – "What About Love"
איגי אזליה – "Work"
טוונטי ואן פיילוטס – "Holding On to You"
דה ויקנד – "Wicked Games"
זד (בהשתתפות פוקסס) – "Clarity"
רשימת מועמדים וזוכים > קליפ הפופ הטוב ביותר

סלינה גומז – "Come & Get It"
מיילי סיירוס – "We Can't Stop"
פאן – "Carry On"
ברונו מארס – "Locked Out of Heaven"
ג'סטין טימברלייק – "Mirrors"
רשימת מועמדים וזוכים > קליפ הרוק הטוב ביותר

30 שניות למאדים – "Up in the Air"
פול אאוט בוי – "My Songs Know What You Did in the Dark (Light Em Up)"
Imagine Dragons – "Radioactive"
ממפורד אנד סאנז – "I Will Wait"
ומפייר ויקנד – "Diane Young"
רשימת מועמדים וזוכים > קליפ ההיפ-הופ הטוב ביותר

מאקלמור וראיין לואיס (בהשתתפות ריי דלתון) – "Can't Hold Us"
אייסאפ רוקי (בהשתתפות 2 צ'יינז, דרייק וקנדריק לאמאר) – "Fuckin' Problems"
ג'יי קול (בהשתתפות מיגל) – "Power Trip"
דרייק – "Started from the Bottom"
קנדריק לאמאר – "Swimming Pools (Drank)"
רשימת מועמדים וזוכים > שיתוף הפעולה של השנה

פינק (בהשתתפות נייט רוס) – "Just Give Me a Reason"
קלווין האריס (בהשתתפות אלי גולדינג) – "I Need Your Love"
פיטבול (בהשתתפות כריסטינה אגילרה) – "Feel This Moment"
רובין ת'יק (בהשתתפות טי. איי. ופארל ויליאמס) – "Blurred Lines"
ג'סטין טימברלייק (בהשתתפות ג'יי זי) – "Suit & Tie"
רשימת מועמדים וזוכים > הקליפ עם הבימוי הטוב ביותר

ג'סטין טימברלייק (בהשתתפות ג'יי זי) – "Suit & Tie" (במאי: דייוויד פינצ'ר)
דרייק – "Started from the Bottom" (במאים: דירקטור איקס ודרייק)
פאן – "Carry On" (במאי: אנתוני מנדלר)
מאקלמור וראיין לואיס (בהשתתפות ריי דלתון) – "Can't Hold Us" (במאים: ראיין לואיס, ג'ייסון קניג וג'ון ג'ון אוגוסטאבו)
Yeah Yeah Yeahs – "Sacrilege" (במאי: מגהפורס)
רשימת מועמדים וזוכים > הקליפ עם הכוראוגרפיה הטובה ביותר

ברונו מארס – "Treasure" (כוראוגרפיה: ברונו מארס)
כריס בראון – "Fine China" (כוראוגרפיה: ריצ'מונד טאלאווגה, אנתוני טאלאווגה ואנואר "פליי" ברטון)
סיארה – "Body Party" (כוראוגרפיה: ג'מייקה גראף)
ג'ניפר לופז (בהשתתפות פיטבול) – "Live It Up" (כוראוגרפיה: גי. איי טיילור ובאואה סמארט)
ויל.איי.אם (בהשתתפות ג'סטין ביבר) – "That Power" (כוראוגרפיה: פאטימה רובינסון וריו נוגוצ'י)
רשימת מועמדים וזוכים > הקליפ עם האפקטים הוויזואלים הטובים ביותר

קפיטל סיטיס – "Safe and Sound" (אפקטים ויזואליים: גרדי הול, ג'ונותן וו ודרק ג'ונסון)
דאק סוס – "It's You" (אפקטים ויזואליים: רויל פוסט/פריז)
פליינג לוטוס – "Tiny Tortures" (אפקטים ויזואליים: דסטין באווסר)
סקרילקס (בהשתתפות הדלתות) – "Breakn' a Sweat" (אפקטים ויזואליים: בוני ברי, במו, ג'ף דוסטון ואריק לי)
דה ווקנד – "Wicked Games" (אפקטים ויזואליים: דרופ ואייבל)
רשימת מועמדים וזוכים > הקליפ עם הבימוי האמנותי הטוב ביותר

ג'אנל מונה (בהשתתפות אריקה באדו) – "Q.U.E.E.N." (בימוי אמנותית: ורוניקה לוגדסון)
Alt-J – "Tessellate" (בימוי אמנותי: צ'ארלי למברוס)
קפיטל סיטיס – "Safe and Sound" (בימוי אומנותי: טרי וויטקרס)
לנה דל ריי – "National Anthem" (בימוי אומנותי: לואו אסארו)
30 שניות למאדים – "Up in the Air" (בימוי אמנותי: פלויד אלבי)
רשימת מועמדים וזוכים > הקליפ עם העריכה הטובה ביותר

ג'סטין טימברלייק – "Mirrors" (עריכה: ג'ארט פיג'ל ובונץ' אל. איי)
מיילי סיירוס – "We Can't Stop" (עריכה: פול מרטינז וניק רונדאו)
קלווין האריס (בהשתתפות פלורנס ולש) – "Sweet Nothing" (עריכה: וינסט הייקוק ורוס האלרד)
מאקלמור וראיין לואיס (בהשתתפות ריי דלתון) – "Can't Hold Us" (עריכה: ראיין לואיס וג'ייסון קנינג)
פינק (בהשתתפות נייט רוס) – "Just Give Me a Reason" (עריכה: ג'קי לונדון וסנסנט אדיט)
רשימת מועמדים וזוכים > הקליפ עם הצילום הטוב ביותר

מאקלמור וראיין לואיס (בהשתתפות ריי דלתון) – "Can't Hold Us" (צילום: ג'ייסון קנינג, ראיין לואיס ומגו לין)
איי-טראק וטומי תראש – "Tuna Melt" (צילום: טי.אס פרפר ורוברט מקיוג')
לנה דל ריי – "Ride" (צילום: מאליק סאייד)
30 שניות למאדים – "Up in the Air" (צילום: דייוויד דבלין)
Yeah Yeah Yeahs ‏– "Sacrilege" (צילום: אלכסיס זבה)
רשימת מועמדים וזוכים > שיר הקיץ של השנה

ואן דיירקשן – "Best Song Ever"
מיילי סיירוס – "We Can't Stop"
דאפט פאנק (בהשתתפות פארל ויליאמס) – "Get Lucky"
סלינה גומז – "Come & Get It"
קלווין האריס (בהשתתפות אלי גולדינג) – "I Need Your Love"
רובין ת'יק (בהשתתפות טי. איי. ופארל ויליאמס) – "Blurred Lines"
רשימת מועמדים וזוכים > הקליפ הטוב ביותר עם מסר

מאקלמור וראיין לואיס (בהשתתפות מרי למברט) – "Same Love"
ביונסה – "I Was Here"
קלי קלרקסון – "People Like Us"
מיגל – "Candles in the Sun"
סנופ דוג (בהשתתפות דרייק וקורי בי.) – "No Guns Allowed"
רשימת מועמדים וזוכים > האמן הלטיני של השנה

דדי יאנקי
דון עומר
ג'סי וג'וי
פיטבול
אלחנדרו סאנס
הערות שוליים

↑  Gil Kaufman, MTV VMAs Coming To Brooklyn's Barclays Center!, MTV News (באנגלית)
| פרסי הווידאו קליפים של MTV |
| --- | --- | --- |
| שנים | 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |  |
| פרסים | קליפ השנה • אמנ/ית השנה • שיר השנה • אלבום השנה • האמן החדש הטוב ביותר • להקה • פופ • רוק • R&B • היפ-הופ • דאנס • אלטרנטיבי • לטיני • קיי-פופ • שיתוף פעולה • קליפ ארוך • בימוי • כוריאוגרפיה • אפקטים • ניהול אמנותי • עריכה • צילום • שיר קיץ • מסר חברתי • חלוציות על שם מייקל ג'קסון |  |
| פרסים לשעבר | אתר אינטרנט • קליפ פורץ דרך • וידאו קונספט • קליפ של אישה • פרסי בחירת הצופים הבין-לאומיים • אמן לטיני • קליפ מילים • קליפ של גבר • הסינגל המפלצתי של השנה • הקליפ הניסיוני הטוב ביותר • הקליפ הראוי ביותר לשיתוף • פרס MTV2 • ההופעה הטובה ביותר • הופעה בקליפ של רוק בנד פפסי • קליפ פוסט-מודרני • האיום המרובע של השנה • קליפ ראפ • רינגטון השנה • מופע במה • קליפ בריטי • פרטיטורת משחק וידאו • פסקול משחק וידאו • קליפ מסרט • קליפ (שהיה צריך לזכות במונמאן) • בחירת הצופים |  |
ליידי גאגא במהלך הופעתה עם "Applause"
קארסטן קולמן

קארסטן קולמן (בגרמנית: Carsten Cullmann, נולד ב-5 במרץ 1976 בקלן שבגרמניה המערבית) הוא כדורגלן עבר גרמני ששיחק בעמדת הבלם בפ.צ. קלן, ומאמן קבוצת הנוער של פ.צ. קלן בהווה.
קארסטן קולמן הוא בנו של ברנהרד קולמן, גם הוא העביר את כל הקריירה בפ.צ. קלן וערך 40 הופעות במדי נבחרת גרמניה המערבית.
קריירה כשחקן

קארסטן קולמן החל לשחק בבוגרים של פ.צ. קלן בשנת 1996. תחילה שיחק קולמן רק בקבוצת המילואים, ובשנת 1998 החל לשחק בקבוצה הבכירה, ששיחקה אז בבונדסליגה השנייה. בעונת 1998/99 קולמן ערך 20 הופעות אך לא הצליח להעפיל עם הקבוצה לבונדסליגה. בעונת 1999/00 קולמן וקלן הצליחו במשימתם ועלו לבונדסליגה מהמקום הראשון. בעונת 2000/01 רשם קולמן עונה טובה עם קלן, בה סיים המועדון במקום העשירי בבונדסליגה, כשקולמן מבקיע שלושה שערי ליגה. בעונת 2001/02 נשרו קלן וקולמן בחזרה לבונדסליגה השנייה. בעונת 2002/03 שבו קולמן וקלן לבונדסליגה לאחר עונה אחת בבונדסליגה השנייה, הפעם מהמקום השני. גם שהות זו בבונדסליגה נמשכה עונה אחת בלבד, בה ערך קולמן 15 הופעות, וקלן סיימה במקום האחרון, מרחק 13 נקודות מהישארות בליגה. בעונת 2004/05, לאחר עונה אחת בבונדסליגה השנייה, שבו קולמן וקלן לבונדסליגה מהמקום הראשון. בעונת 2005/06 נשר קולמן עם קלן בפעם השלישית בקריירה, בעונה בה ערך עשר הופעות ליגה בלבד, ושיחק יותר בקבוצת המילואים. בעונת 2006/07 קלן וקולמן סיימו רק במקום התשיעי בבונדסליגה השנייה ולא הצליחו לחזור לבונדסליגה. בעונת 2007/08 קולמן שיחק רק בקבוצת המילואים, כאשר בזמן זה הקבוצה הבכירה חזרה לבונדסליגה. בעונת 2009/10 ערך קולמן שלוש הופעות במדי הקבוצה בבונדסליגה, אך המשיך להיות שחקן הרכב בקבוצת המילואים, כמו גם בעונת 2010/11, שבסיומה פרש ממשחק פעיל.
לקולמן אין הופעות בינלאומיות.
קריירה כמאמן

לאחר פרישתו החל קולמן לעבוד בפ.צ. קלן כחלק מצוות האימון של הקבוצה, תחילה כמאמן קבוצת הנוער, ולאחר מכן כעוזר מאמן בקבוצת המילואים. החל משנת 2014 קולמן הוא מאמן קבוצת הנוער.
קורס הטיס בבייקרספילד

קורס הטיס בבייקרספילד, נפתח במרץ 1948 (במלחמת העצמאות) בבייקרספילד שבקליפורניה. הקורס היה קורס טיס מזורז, נמשך ארבעה חודשים בלבד ונערך בחשאיות כדי שלא יתגלה ל-FBI. הקורס נועד להכשיר טייסים יהודים, רובם בני היישוב, לשמש כטייסים במלחמת העצמאות. מארגן הקורס היה טדי קולק ובין בוגריו הידועים: אמנון (זיסט) ברמן, שפיקד על הקורס, זהרה לביטוב, שלמה להט (לנדאו), עמנואל רוטשטיין וופלטיאל מקלף. הקורס פוזר ביוני 1948 לאחר שסוכני הבולשת הפדרלית גילו על המתרחש.
הקמה

אלינור רודניק, ביתו של אוסקר רדניק, שהיה אחד מהיהודים העשירים ביותר בארצות נהאית בשנות ה-40, הייתה בעלת שדה תעופה פרטי שהקימה בעצמה בכניסה הדרומית של העיר בייקרספילד שבקליפורניה. משדה תעופה זה הופעלו מטוסים פרטיים, מוניות אוויר, ופעל בו גם בית ספר לטיסה שהכשיר טייסים פרטיים והכשרת מכשירים.
מששמעה רודניק על פעילות הרכש של אל שווימר, יצרה קשר עם קולק שריכז את משלחת ההגנה בארצות הברית ועסק ברכש. קולק נפגש עם רודניק ויחד החלו ברכש מטוסים, חלפים ונשק ליישוב. באחת הפגישות הללו הציעה לו רודניק להכשיר טייסים בבית הספר שבשדה התעופה שלה, כדי שישרתו כטייסים במסגרת "שירות האוויר" (הגנה), הגוף שקדם לחיל האוויר.
על משה גורן שיצא ללימודים בארצות הברית, הוטלה משימת הגיוס של חמישה עשר מועמדים לקורס. גורן חיפש בין סטודנטים ארץ ישראליים שלמדו בארצות הברית, והתחיל מאלו ששימשו כמפקדים בפלמ"ח. אולם לבסוף הצליח לגייס שלושה עשר מועמדים בלבד. בין אלה נמנו מספר אנשי ה"הגנה" ששהו בארצות הברית וצעירים ארצישראלים אחרים, סטודנטים למשל.
הקורס

ב-1 במרץ 1948 הגיעו החניכים לשדה התעופה. חניכי הקורס היו עודד אברבנאל, אמנון ברמן, שרה גוברמן, דן (פיטר) גילברט, דוד דנקנר, משה הירש (עופר), ביל (בר עתיד) וילנצ'וק (ארד), מאיר חופשי, חיים טננבאום, זהרה לויטוב, שלמה לנדאו (להט), פלטיאל מקלף ועמנואל רוטשטיין. מתוכם רק לאברבנאל וחופשי היה ניסיון טיסה.
במשך ארבעה חודשים טסו החניכים בהדרכת שלושה מדריכי טיסה בוגרי הצבא האמריקאי: ג'ים קנילי, פול קליסי ופיט מאבל, שנשכרו על ידי רודניק. החניכים הוכשרו לטיס במטוסים קלים ומטוסי אימון דו מושביים, וגם בססנה AT-17.
מתכונת הקורס הייתה מרוכזת ומהירה כפי שהכשרו טייסים אמריקאים במלחמת העולם השנייה. החניכים למדו ביום את תורות הטיס ואת מקצועות האווירודינמיקה והמטאורולוגיה, ובערב למדו ניווט בשיעורים שהועברו לטייסי מילואים של חיל האוויר האמריקאי במכללה סמוכה.
בשלב הראשוני טסו החניכים על מטוסים קלים: אירונקה צ'מפיון ולוסקומב סילבאייר, ועל מטוסי פיירצ'יילד PT-19 ו-PT-26 כ-70 שעות.
בשלב הבסיסי טסו על מטוסי וולטי BT-13 וליאנט כ-70 שעות ובמתקדם על מטוס AT-16 (גרסה קנדית של ההארוורד T-6 טקסן). בבית הספר היה מטוס אחד מסוג זה, והספיקו לטוס עליו מעט עד שפוזר הקורס ביוני 1948 לאחר שסוכני הבולשת הפדרלית גילו על המתרחש.
הקורס > הדחת מפקד הקורס

לאחר שעבר את מבחני הטיסה בהצלחה, הודח מפקד הקורס אמנון ברמן, בשל ויכוחים עם אלינור רודניק. על אף ההדחה שימש כטיס בחיל האוויר במלחמת העצמאות ובתפקיד זה נפל, גם דן גילברט הודח מהקורס לאחר שריסק מטוס באחת מנחיתותיו.
אחרית דבר

לאחר פיזור הקורס, רודניק העבירה כנפי טייס קטנות ממתכת ועליהן חרוטות המילים: בייקרספילד איירפארק.
רודניק הועמדה לדין בארצות הברית באשמה של הפרת הנייטרליות האמריקאית ונידונה לשנת מאסר על תנאי ולקנס כבד.
פלטיאל מקלף ושרה גוברמן נישאו.
אחרית דבר > השתלבות בחיל האוויר

חניכי הקורס הגיעו ארצה, הוצבו בטייסת א' בשדה דב והשתתפו במלחמת השחרור למעט דן גילברט.
הערות שוליים

↑  Bakersfield Municipal Airport May Be Sold To Developers, rec.aviation.piloting.narkive.com
↑  ⁨אמנון ברמן דל ⁩ | ⁨הבקר⁩ | 1 יולי 1949 | אוסף העיתונות | הספרייה הלאומית, באתר www.nli.org.il
↑  קורס הטיס בבייקרספילד - מרקיע שחקים, ‏2020-12-31
קו המשווה השמימי

קו המשווה השמימי נראה בנטייה של כ-23.5 מעלות מן האנך למישור המלקה.
קו המשווה השמימי הוא מעגל גדול דמיוני על גבי כיפת השמיים, הנמשך מקו המשווה הארצי אל החלל, במאונך לציר הסיבוב של כדור הארץ. עבור צופה הנמצא בקו המשווה של כדור הארץ, עולה קו המשווה השמימי מהמזרח, במאונך לאופק, עובר דרך הזניט וחותך את האופק המערבי במאונך לו. ככל שצופה ינוע מקו המשווה צפונה, יתקרב קו המשווה השמיימי לאופק הדרומי ויתאחד עם האופק בקוטב הצפוני.
בגובה של כ-36,000 ק"מ מעל לכדור הארץ נמצאת רצועת הלוויינים הגיאוסטציונריים.
עצמים אסטרונומיים הנמצאים על קו המשווה השמימי ניתנים לצפייה מכל רחבי כדור הארץ ויראו במיטבם בקרבה לקו המשווה, קו המשווה השמימי עובר דרך קבוצות הכוכבים הבאות:
| 0 | 1 | 2 |
| --- | --- | --- |
|  דגים  לווייתן  שור  ארידנוס  אוריון |  חד-קרן  כלב קטן  נחש מים  סקסטנט  אריה |  בתולה  נחש  נושא הנחש  נשר  דלי |
קבר מרים

| --- | --- |

 מידע כללי
 סוג:  כנסייה, כנסייה מלכיתית יוונית-קתולית 
 על שם:  מרים, אם ישו 
 מיקום:  ירושלים 
 מדינה:  ישראל
 הקמה ובנייה
 תאריך פירוק:  1187 
 חומרי בנייה:  סלע 
 קואורדינטות:  31°46′48″N 35°14′22″E﻿ / ﻿31.780131°N 35.239409°E﻿ / 31.780131; 35.239409
  (למפת ירושלים מוגדלת) קבר מרים(למפת ירושלים רגילה) קבר מרים(למפת הרי ירושלים רגילה) קבר מרים(למפת הרי ירושלים מוגדלת) קבר מרים
 
תרשים וחתך רוחב של האתר
קבר מרים בירושלים ממוקם בתוך מערה תת-קרקעית ליד גת שמנים, מקום שעל פי המסורת הנוצרית-אורתודוקסית הוא מקום קבורתה של מרים אם ישו.
המסורת על קברה של מרים

"קבר מרים" נתפס על ידי הכנסייה הקתולית כמקום בו היא הונחה עד לעלייתה השמיימה. הברית החדשה אינה מספרת מה עלה בגורלה של מרים ולכן התפתחו מסורות שונות אודות קורותיה. מותה ועלייתה של מרים לשמים מתוארים בחיבור אפוקריפי "הירדמות מרים" מהמאה השנייה. החיבור מתאר כי מרים לא מתה כדרך כל אדם אלא נפלה עליה תרדמת נצח שלאחריה הובאה למנוחתה ומשם נאספה לזרועות בנה בשמיים. בבסיס האמונה הרעיון כי המוות הוא עונש על חטאי האדם ואילו מרים הייתה נקיה מחטאים.
לפי מסורת אחת, המקובלת יותר על הנוצרים הקתולים, הקימה מרים את ביתה ליד העיר אפסוס, שבמערב אנטוליה (כיום בטורקיה) ושם נפטרה. האתר ניצב על ראש הר מדרום לשרידי אפסוס, והוא ידוע כבית האם מרים (Meryem Ana Evi). לפי המסורת האחרת, המקובלת על הנצרות המזרחית, סיימה מרים את חייה הארציים בירושלים. קיימות מסורות שונות גם לגבי לידתה, המזרחית על הלידה בירושלים, במקום בו בנויה כיום כנסיית סנטה אנה, והמערבית על הלידה בנצרת.
על פי המסורת נרדמה מרים בהר ציון, נקברה בעמק יהושפט ונאספה לזרועות בנה בהר הזיתים. שתי המסורות מנציחות את המאורע ב-15 באוגוסט אז נחגג חג האסומפסיון (עליית מרים השמיימה). עלייתה בגופה לשמים הפכו לדוגמה של הכנסייה הקתולית ב-1950.